**Ceglédbercel Községi Önkormányzat Képviselő-testületének**

**10/2017. (V. 17.) önkormányzati rendelete**

**Ceglédbercel Község**

**Helyi Építési Szabályzatáról szóló**

**12/2009. (IX. 17.) önkormányzati rendelet módosításáról**

Ceglédbercel Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdésében, valamint az épített környezet alakításáról és védelméről szóló 1997. évi LXXVIII. törvény 6. §. (1) bekezdésében foglalt feladatkörében eljárva, a 62. § (6) bekezdés 6. pontjában kapott felhatalmazás alapján, a 13. § (1) bekezdésében, valamint a településfejlesztési koncepcióról, az integrált településfejlesztési stratégiáról és a településfejlesztési eszközökről, valamint az egyes sajátos jogintézményekről szóló 314/2012. (XI.8.) Korm. rendelet (a továbbiakban: Tr.) 32. § (1) bekezdés c) pont és 32. § (6) bekezdése a) pont szerinti eljárásban a Tr. 9. számú mellékletben megjelölt véleményezési jogkörben eljáró szervek, és az érintett területi és települési önkormányzatok, illetve a partnerségi egyeztetés szabályai szerint a partnerek véleményének kikérésével a következőket rendeli el:

**1.§**

Jelen rendelet területi hatálya Ceglédbercel közigazgatási területén

1. a 0133/13 hrsz-ú telekre,
2. a 0133/14 hrsz-ú telkekre, és
3. az a) és b) pont szerinti telkek rendezéshez kapcsolódó

előírásokra terjed ki.

**2. §**

Jelen rendelet 1. melléklete tartalmazza *Ceglédbercel Önkormányzat Képviselő-testületének Ceglédbercel Község Helyi Építési Szabályzatáról szóló 12/2009. (IX. 17.) önkormányzati rendeletének (a továbbiakban: HÉSZ) Külterületi Szabályozási Terv* mellékletét módosító, Szabályozási Terv M=1:10000 méretarányú szelvényét módosító SZT-1m jelű szabályozási tervlap részletet.

**3. §**

A Ceglédbercel Helyi Építési Szabályzatáról szóló 12/2009. (IX. 17.) önkormányzati rendelet (a továbbiakban: Rendelet) 1. § (3) bekezdése helyébe a következő rendelkezés lép:

„(3) A HÉSZ mellékletei:

a) SZT-1 jelű belterületi szabályozási terv (M=1:4000);

b) SZT-2M jelű külterületi szabályozási terv (M=1:10000).”

**4. §**

A Rendelet kiegészül az alábbi 58/A § - sal, és rendelkezéseivel:

**„58/A. §**

**A Kb-sz jelű különleges beépítésre nem szánt övezet**

**(szennyvíztisztító területe)**

1. Az övezetre vonatkzó beépítési paraméterek:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Beépítési mód | Az építési telek | | | A beépítésnél alkalmazható | | | | | |
|  | legkisebb | | | legnagyobb | | | | legkisebb | |
|  | területe (m2) | széles-sége (m) | mélysége (m) | beépített-ség terepszint felett (%) | beépített-ség terepszint alatt (%) | bruttó szintterü-leti mutató (épület m2 /telek m2) | építmény magasság  (m) | építmény magasság  (m) | zöldfelületi arány  (%) |
| szabadonálló | - | - | - | 10\*\* | 10 | - | 7,5\* | - | 10 |

* a szennyvíztisztítási technológiát kiszolgáló technológiai építmények esetében 15,0 méter

\*\* az OTÉK követelményeknél megengedőbb követelmény (alkalmazásához az állami főépítészi hatáskörében eljáró Pest Megyei Kormányhivatal PE/AF/00127-11/2017 számú záró szakmai véleményében adta meg hozzájárulását)

1. Az övezet területén a szennyvíztisztító telep rendeltetésszerű használatát biztosító építmények helyezhetők el.
2. Az övezetben az elő-, oldal- és hátsókert nagysága 3,0 méter. Az előkert mértéke a be nem építhető terület határától számítandó.
3. A szennyvíztiszító védőtávolsága a létesítményt tartalmazó telek telekhatárától számított 500 méter.
4. A be nem építhető területen belül épület nem helyezhető el.

**5. §**

A Rendeletben hatályon kívül kerülnek az 54. § és 55. §-ok.

**6. §**

Záró rendelkezések

Jelen rendelet a kihirdetését követő napon lép hatályba.

Jelen rendelet előírásait a hatálybalépését követően indított ügyekben kell alkalmazni.

Jelen rendelet hatályba lépésével egyidejűleg jelen rendelet 1. melléklete szerinti szabályozási tartalom az 1. § szerinti területi hatállyal érintett területre a Rendelet SZT-2 jelű szabályozási terv adott területi hatálya alá tartozó szabályozási tartalom helyébe lép, a rendelet hatálybalépését követően a szabályozási terv SZT-2 szelvényének lecserélésével, azzal, hogy a szelvény az SZT-2M nevet kapja.

Török József Pető Zsolt

polgármester jegyző

A 10/2017. (V. 17.) önkormányzati rendelet 2017. május 17-én kihirdetésre került.

Pető Zsolt

jegyző

Záradék:

Egységes szerkezetbe foglalva 2017. május 17.

Pető Zsolt

jegyző

**A 10/2017. (V. 17.) önkormányzati rendelet 1. melléklete: SZT-1m**

